User:Puck Puppet Theatre/sandbox

Teatrul de Păpuşi Puck din Cluj-Napoca

A Kolozsvári Puck Bábszínház

1950 – 2018

1948 – Se pun bazele primei trupe de teatru de păpuşi din Cluj sub patronajul Sindicatului Mixt al Artiştilor, Scriitorilor şi Ziariştilor;

1950 – Teatrul de Păpuşi din Cluj ia fiinţă în 5 februarie, printre fondatori numărându-se Fischer Edit, Ileana Hodiş şi Fuhrman Károly. Spectacolul de deschidere: Banul şi părăluţa, după Lev Tolstoi;

1956 – premiul I şi diferite alte premii pentru spectacolele Fiii pescarului şi Lúdas Matyi în cadrul Săptămânii Teatrului de Păpuşi de la Bucureşti;

1959 – ia fiinţă trupa MIM 7 condusă de Kovács Ildikó – studio experimental pentru creşterea performanţei actorilor;

1961 – spectacolele Poveşti cu animale de Moricz Zsigmond şi Vasilache şi Marioara participă la ediţia a X-a a Festivalului Chrudni – Cehoslovacia;

1962 – are loc premiera pe ţară a spectacolului Parodii de Bajor Andor realizat cu trupa de pantomimă MIM 7;

1968 – spectacolul Sarea-n bucate de Ion Creangă, regia Kovács Ildikó este prezentat în limba esperanto la prima ediţie a Festivalului Internaţional de Teatru de Păpuşi de la Zagreb, Jugoslavia, obţine premiul pentru arta spectacolului şi premiul pentru interpretare; 1973 – turneu în R.F. Germania (Bochum, Bonn, Nürenberg) cu spectacolele Visul unei nopţi de vară, regia Kovács Ildikó şi Povestiri de Ion Creangă, regia Vasile Dan;

- turneu al trupei MIM 7 în Olanda şi participarea la Festivalul Internaţional de Pantomimă – Stichting International Festival din Amsterdam, Olanda;

1978 – spectacolul Sânziana şi Pepelea participă la 2 festivaluri importante la Constanţa şi Bialsko Biala, Polonia;

1980 – are loc premiera spectacolului Ubu rege de Alfred Jarry, în regia doamnei Kovács Ildikó, eveniment artistic de referinţă în istoria teatrului clujean; spectacolul a fost invitat la diferite festivaluri din Ungaria şi Olanda;

1992 – Teatrul de Păpuşi de Stat primeşte numele Teatrul de Păpuşi Puck;

1994 – Teatrul de Păpuşi Puck este gazda Galei Internaţionale a Păpuşarilor. În 1996 este organizat un turneu în Italia cu spectacolul Tinereţe fără bătrâneţe şi viaţă fără de moarte, de Petre Ispirescu, regia Mona Marian;

2000 – este lansată prima monografie şi este inaugurat sediul renovat al Teatrului Puck;

2002 – are loc prima ediţie a Festivalul Internaţional de Artă a Animaţiei „Puck – Animafest”, primele trei ediţii fiind coordonate de regizorul Traian Savinescu; din 2005 sub conducerea Monei Marian acesta devine Festivalul Internaţional al Teatrelor de Păpuşi şi Marionete „Puck”, eveniment aflat în acest an la a 15-a ediţie;

2006 – este lansat programul de Nocturne cu spectacole adresate tinerilor şi adulţilor: Camera oglinzilor, după texte antice şi Carmina Burana, Angajare de clovn, Femeia ca un câmp de luptă, Istoria comunismului povestită bolnavilor mintal de Matei Vişniec;

2007 - Marele premiu al Festivalului Teatrelor de Păpuşi de la Pecs, ediţia 2007, pentru spectacolul Vrăjitorul şi corbul de Carlo Gozzi, regia Mona Marian;

2008 - spectacolul Cenuşăreasa, regia Mona Marian, participă la Festivalul International de Teatru de la Madrid, Spania;

2010 – spectacolul Cartea cu Apolodor de Gellu Naum participă la turneu în Arizona, SUA, la invitaţia Arizona State University, un turneu la Hyeres, Franţa, la Festivalul Culturii Române de la Bialystok, Polonia;

2012 – Spectacolul Cartea cu Apolodor reprezintă România la Festivalul Eurokids, Washington DC, SUA – festival organizat de ambasadele europene;

2014 – Spectacolul Motanul vrăjitoarei participă la Izmir International Pupet Days, Turcia;

2016 – Turneu în Germania cu spectacolul Dănilă Prepeleac; premiul pentru regia spectacolului Aleodor Impărat, Decebal Marin – Festivalul Sub Bagheta lui Merlin, Timișoara

2017 – Spectacolul Strada cu îngeri a participat la Festivalul Internațional al Teatrelor pentru Copii din Subotica, Serbia – a obtinut două premii importante: Premiul pentru cele mai frumoase păpuși realizate de către Decebal Marin și Ion Bătăiosu, și Premiul de Excelență pentru calitatea mânuirii păpușilor

De istoria Teatrului de Păpuşi Puck se leagă numele unor artişti importanţi: Regizori: Kovács Ildikó, Dan Vasile, Aureliu Manea, Mona Marian, Tudor Chirilă, Maria Mierluţ, Varga Ibólya, Traian Savinescu, Rumi László, Pályi Jánós, Alina Hiristea, Bogdan Ulmu, Mihai Lungeanu, Decebal Marin. Scenografi: Alexandru Rusan, Edit Bótár, Virgil Svinţiu, Gunter Walter, Mihai Pastramagiu, Eugenia Tărăşescu Jianu, Epaminonda Tiotiu, Carmencita Brojboiu, Sandu Marian, Elena Ilaș, Florin Marin. Actori: Peter János, Horea Pop, Dezső Benedek, Koblicska Kálmán, Ileana Hodiş, Carmen Poiană, Carmen Pop, Elena Voicu, Gabriela Delly, Ecaterina Săndulescu, Liviu Matei, Eftimiu Pandrea, Tisch Gizella, Botár Erzsebet, Doina Dejica, Frunzina Anghel, Tiberiu Stoi, Smaranda Stratonov, Vasile Teiuş, Balló Zsuzsa, Balló Zoltán, Bóthós Julia, Gheorghe Bărbânţan, Ioan Kerekes, Ana Rusu Brie, Csortán Márton, György László, Dana Bonţidean, Călin Mureşan, Călin Nemeş, Ramona Atănăsoaie, Angelica Pamfilie, Adina Ungur, Ovidiu Crişan, Urmánczi Jenő, Ambrus Tünde, Giriti Réka, Pünkösti Laura, Sándor Ildikó, Kötő Aron.